Cowydd i'r Seren
gan Robin Ddu
Y seren y sy arwydd 
ydd â sais heddyw oi swydd 
Stella Cometa o'r gwin 
gwawr lliwys o'r gorllewin 
pa waeth y byd post oi Ben 
sy waith siriol saith seren? 
Byd enbyd uwch ben dinbych 
llun draig wrth orllewin drych 
llun Ell o'r lluniau allan 
llun cleddau fal Tonnau tan 
Sierion am y seren oedd 
yn treuthy tair o Ieithoedd 
mae noddfa lle mae'n addfed 
oed Crist er pan brynwyd Cred 
M:V.c meddant mowddwy 
XV a chwe X a dwy 
Rhyfedd ar gyfnod gwir 
hoen alaeth hyn a welir. 
ar ol hyn araul hynod 
agos ini geisio nôd, 
fo a 'r marchog ir ogof 
a dyfod a'n cyfnod cof 
lle nid el llew nau dau 
draw i ogof y dreigiau 
yno trig meddig im iaith 
deirnos mewn duffos diffaith 
ef yw'r llew ofwy yw'r lles 
o daw allan oi dylles 
llew du anwyl llu danoch 
y ceiliog hardd ar clog coch 
yr hwn y medd yr henwaed 
a ynill grym i holl gred 
ai arwydd yw herwydd iaith 
y seren gymesurwaith. 
am un pwynt y mae'n y pen 
yma heuriad y maharen 
y pymthegfed o fedi 
y try'r haul oi nattur hi 
Rhyfelau fal dagrau dur 
a gwriadau rhwng brodur, 
er da, mab a ladd ei dad 
brwydr ddull bryd ar ddillad 
y gwyllied hwy a gollir 
blin yw'r gwaith o blaenia'r gwir. 
Preladiaid o sgotiaid gant 
am y gair a ymgurant 
Lwmbardiaid Twrkiaid mewn taith 
a oresgyn rawysgwaith, 
a'r Pegwns rhag aliwns gwir 
(gofidiaith) a gyfodir. 
Gwyr y wlad mae'n gad gall 
a diria o du arall 
Eryr du a gair ar don 
gwae filoedd o'r gofalon 
o Galais y daw'r gelyn 
gwan yw'n iaith a gwenwyn ynn 
o dduw pam na weddiwn! 
rhag y byd anhyfryd hwn, 
Hir yw'r oes a Herwr wyf, 
os Rhyhir nas arhôwyf. 
Blwyddyn hir i ble 'ddâ 'n hedd 
yw un awr o anwiredd 
Gwyn-fŷd gwae ni y gwanfeirdd 
gweddill y byd, gwae ddull beirdd 
Gwyn fyd trin ganfod trwch 
gwn trwyddo gan tor heddwch 
gofun mab ag ofni mon 
ir nordd o ran y werddon 
e ddaw chware a ddechreuwyd 
draw'n llys aderyn llwyd 
Torri bargod tir Byrgwyn 
mae yn waeth i maeth am hyn 
mae'r wreichionen hen yn hwyr 
yn mygu 'n ei magwyr. 
nid a'n hwyr ni ad henau 
oni weler yn olau 
ni wyl Inglond 'n ol anglais 
wedi'r sant benadur sais 
o daw r 'llyg hyd y llan 
ai glog aur i gil Garan 
o daw ef wedi y daith 
dialedd, nid a eilwaith 
fo ddaw drwy ffydd llawenydd lle 
yr un neidr a roen dre 
Eryr draw a ddaw yn dda 
od a eilwaith nid wyla 

 
Robin Ddu ap Siencyn Bledrydd (Robin Ddu Ddewin)
Cerddi Caeth
Cywyddau